



**ОБЩИНА БЛАГОЕВГРАД**

**ЦПЛР-ЦЕНТЪР ЗА ЛИЧНОСТНО И ТВОРЧЕСКО РАЗВИТИЕ НА ДЕЦАТА НА БЛАГОЕВГРАД**

**Регламент за провеждане**

**на**

**V МЕЖДУНАРОДЕН ФОЛКЛОРЕН ДЕТСКИ ФЕСТИВАЛ „ШАРЕНО ЦВЕТЕ“**

**29, 30, 31.05 и 01.06.2025 г.**

***Народното изкуство старост няма***

Международен фолклорен детски фестивал „Шарено цвете“ се организира от ЦПЛР-ЦЛТРДБ – Благоевград с подкрепата на Община Благоевград.

**ЦЕЛИ:**

* Популяризиране фолклорното богатство на България.
* Предоставяне възможност за изява на деца и млади таланти да обменят знания и опит в областта на музикално-танцовото фолклорно изкуство на една сцена.
* Представяне на иновации в областта на музикално-танцовото фолклорно изкуство.
* Споделяне на опит в областта на фолклорните изкуства чрез организиране на творчески срещи между ръководители, учители, изпълнители, културни дейци и директори на образователни и културни институции.
* Издирване, съхраняване и обогатяване на фолклорното наследство.
* Фестивалът се провежда под патронажа на КМЕТА на Благоевград.
* Медийни партньори на фестивала са: местни и национални медии.

**УСЛОВИЯ ЗА УЧАСТИЕ:**

Всеки колектив или индивидуален участник, подава заявка за участие по образец, публикувана на сайта на ЦПЛР-ЦЛТРДБ – **www.cltr-blg.com**.

Заявките се изпращат на e-mail: **shareno.tsvete@abv.bg** до 10 май 2025 година.

**КАТЕГОРИИ:**

* Народно пеене
* Народни танци
* Народни инструменти

**РЕГЛАМЕНТ:**

* Право на участие в Международен фолклорен детски фестивал „Шарено цвете“ има всеки детски и младежки колектив или индивидуален изпълнител. Могат да участват деца от детски ясли и градини, училища, центрове за подкрепа за личностно развитие, други центрове, състави, ансамбли, оркестри, групи, клубове, читалища, студиа, школи, университети и др.
* Фестивалът няма конкурсен характер. Изпълненията ще бъдат наблюдавани от специалисти в областта на музикално-танцово изкуство. Участниците и техните ръководители ще бъдат поощрени.
* Записването за участие се осъществява в срок, предварително обявен от организаторите.
* Заявките за участие се подават на e-mail; [shareno.tsvete@abv.bg](mailto:shareno.tsvete@abv.bg)
* Задължително е посочването на телефон и адрес за обратна връзка.
* Задължително се посочва броя на участниците.
* За всеки състав или индивидуален изпълнител се изпраща отделна заявка.
* Денят за участие и реда на явяването се определя от организаторите, като се взема в предвид посочения за предпочитан от участника ден.
* Програмата с реда на изпълненията се публикува във фейсбук страницата на ЦПЛР-ЦЛТРДБ.
* Всички разходи по транспорт и дневни са за сметка на участниците.
* Организаторите съдействат за осигуряване на хотели на преференциални цени.
* Такси за участие във фестивала няма.
* В деня на пристигане и регистриране на участниците се предлага договорно споразумение „Декларация“, нотариално заверена, с която участника и/или негов представител се съгласява да бъде записано и фотографирано изпълнението и предоставено за нуждите на фестивала или излъчвано в свободния радио и телевизионен ефир. Тази декларация се сключва между организатора и участниците по силата на Закона за авторските права. Отказ от страна на участниците да подпишат декларацията означава, че тяхното изпълнение няма да бъде заснемано и излъчвано никъде.
* ***ЗАБЕЛЖКА: Молим всеки, който закъснява или се е отказал от участието си да уведоми организаторите на тел.: 0894534470.***
* За категория **Народно пеене –** времетраенето на изпълненията да бъде до 10 минути. Изпълнения на плейбек не се допускат.
* За категория **Народни инструменти –** времетраенето на изпълненията да бъде до 10 минути. Изпълнения на плейбек не се допускат.
* За категория **Народни танци –** изпълненията да бъдат с времетраене до 15 минути.

**ПРОГРАМА ЗА УЧАСТИЕ:**

* Програмата и графика за реда на явяване на участниците във МФДФ „Шарено цвете“ ще се публикува на страницата на ЦПЛР-ЦЛТРДБ – **www.cltr-blg.com.** и на **shareno.tsvete@abv.bg** не по-късно от 10 май 2025 г.
* Регистрацията на участниците се извършва в деня на фестивала не по-късно от 30 минути преди участието на групата или индивидуалния изпълнител.
* Ръководителите предоставят музиката на изпълнението на електронен носител (флаш памет, CD или DVD диск).
* *ЗАБЕЛЕЖКА: Организаторите си запазват правото да правят промени в статута за настоящото и следващи издания на фестивала.*

Телефон за връзка и запитвания:

**+359 894 534 470 – Даниела Богданова**